Starostka mestskej časti Bratislava-Staré Mesto vyhlasuje literárno-výtvarnú súťaž UČÍME SA DOMA. Napíšte nám poviedku, esej, báseň, vytvorte kresbu, maľbu, koláž, prípadne komiks o tom ako prežívate, alebo ako by ste prežiť chceli, tieto dni bez riadneho školského vyučovania.

Svoje práce pošlite na adresu starostka@staremesto.sk do 31. marca 2020. Do predmetu mailu uveďte SÚŤAŽ: UČÍME SA DOMA.

Najlepšie výtvory vyberie odborná porota v zložení  vedúca kurátorka zbierok moderného a súčasného umenia SNG Lucia Gregorová Stach, spisovateľ a finalista súťaže Anasoft Litera Richard Pupala a starostka Starého Mesta Zuzana Aufrichtová.

Najzdatnejší autori v každej kategórii získajú ceny od Starého Mesta.

Ak sa nám podarí nazbierať dostatočné množstvo zaujímavých diel, vydáme ich knižne!